Graduale Nobili var stofnaður af Jóni Stefánssyni árið 2000 og er skipaður um 24 konum sem allar hafa lagt stund á tónlistarnám . Kórinn hefur unnið til fjölda verðlauna í alþjóðlegum kórakeppnum um heim allan og frumflutt fjölda verka eftir íslensk og erlend tónskáld . Kórinn hefur einnig gefið út nokkrar plötur en platan In paradisum frá árinu 2008 var meðal annars tilnefnd til Íslensku tónlistarverðlaunanna . Kórinn vakti mikla athygli þegar hann söng inn á plötu Bjarkar Guðmundsdóttur , Biophilia og ferðaðist með henni um heim allan á tveggja ára tímabili . Árið 2014 var jólatónleikum kórsins sjónvarpað á RÚV og um alla Evrópu . Kórinn var valinn til að syngja með stórhljómsveitinni Fleet Foxes í Eldborg á Iceland Airwaves árið 2017 . Stjórnandi kórsins er Þorvaldur Örn Davíðsson .